CELEX: 62017CN0125
Language: et
Date: 2017-03-10 00:00:00
Title: Kohtuasi C-125/17: Eelotsusetaotlus, mille on esitanud Commissione tributaria provinciale di Roma (Itaalia) 10. märtsil 2017 – Luigi Bisignani versus Agenzia delle Entrate – Direzione Provinciale 1 di Roma

3.7.2017   
            
            
               ET
            
            
               Euroopa Liidu Teataja
            
            
               C 213/17
            
         Eelotsusetaotlus, mille on esitanud Commissione tributaria provinciale di Roma (Itaalia) 10. märtsil 2017 – Luigi Bisignani versus Agenzia delle Entrate – Direzione Provinciale 1 di Roma
   (Kohtuasi C-125/17)
   (2017/C 213/21)
   Kohtumenetluse keel: itaalia
   
      Eelotsusetaotluse esitanud kohus
   
   Commissione tributaria provinciale di Roma
   
      Põhikohtuasja pooled
   
   
      Kaebaja: Luigi Bisignani
   
      Vastustaja: Agenzia delle Entrate – Direzione Provinciale 1 di Roma
   
      Eelotsuse küsimus
   
   Kas liikmesriigi regulatsioon – mis 6. augusti 2013. aasta seaduse nr 97 (2013. aasta Euroopa seadus (Legge europea 2013)) artikli 9 lõike 1 punktides c ja d, vähemalt kui tõlgendada neid nii, nagu seda soovitavad mõlemad pooled, tühistas lõplikult 28. juuni 1990. aasta dekreetseaduse nr 167 (kinnitati muudetud kujul 4. augusti 1990. aasta seadusena nr 227) artiklites 4 ja 5 määratletud ning nende artiklite kohaselt karistatava maksuõigusrikkumise koosseisu (mitte ei sõnastanud seda ümber), eristamata selles kontekstis pealegi juhtusid, mil kapital liigub liidu liikmesriikide vahel, ja juhtusid, mil see liigub liidu liikmesriikide ja madala maksumääraga riikide või territooriumide vahel – on vastuolus Euroopa Liidu toimimise lepingu (ELTL) artikliga 64 koostoimes sellele eelneva artikli 63 ja järgneva artikliga 65, ning nõukogu 15. veebruari 2011. aasta direktiiviga 2011/16/EL (1), osas, kus need normid lubavad jätta liikmesriikide õiguses kehtima 31. detsembri 1993. aasta seisuga kehtivad piirangud kapitali liikumisele kolmandatesse riikidesse või kolmandatest riikidest, et hoida ära liikmesriikide tulu saamatajäämise võimalikud juhud ning et koguda tõendeid maksualaseid õigusakte rikkuvate või rikkuda võivate tehingute ebaseaduslikkuse kohta, ning mis samuti lubavad kooskõlas Euroopa Liidu toimimise lepingu artiklis 5 ette nähtud subsidiaarsuse põhimõtte ning proportsionaalsuse põhimõttega eristada maksumaksjaid nende elukoha või nende kapitali investeerimise koha põhjal?
   
      (1)  Nõukogu 15. veebruari 2011. aasta direktiiv 2011/16/EL maksustamisalase halduskoostöö kohta ja direktiivi 77/799/EMÜ kehtetuks tunnistamise kohta (ELT L 64, lk 1).